Publication: Magyar Közlöny
Issue: MK-2001-76 (Year: 2001, Number: 76)
Era: 1990-2004
Section: 4. § A büntetőeljárásról szóló 1973. évi I. törvény (Be.)
Paragraph Index: 891

(4) A tagállam kibocsátó hatóságának aláírása és bélyegzője. 2001/76. szám (Az engedély második oldala) Általános feltételek (Magyar nyelvű szöveg) Az engedély Magyarország területén keresztül közúti tranzit árufuvarozásra jogosít. Az engedélyt csak a tulajdonosa használhatja, át nem ruházható. Az engedélyt a kibocsátó állam illetékes hatósága vagy — hamisítás esetén — azon állam, amelynek területén a tranzitfuvarozás történik, bevonhatja. Az engedély egyszerre csak egy járműre használható. A jármű a bejegyzés szerinti államban forgalomba helyezett gépjármű, illetve egy olyan csatolt járműkombináció, amely esetében legalább a vontató járművet a bejegyzés szerinti államban helyezték forgalomba, és amelyet kizárólag árufuvarozásra használnak. Az engedélyt a járművön kell tartani. Csatolt járműkombináció esetén annak a vontató járművet kell kísérnie. A fuvarozónak Magyarország területén a közlekedésre és a forgalomra vonatkozó minden nemzeti jogszabályt és rendelkezést tiszteletben kell tartania. A konstrukciós és felszerelési műszaki normák, amelyeket a tranzitfuvarozást lebonyolító járműveknek teljesíteniük kell, meg kell hogy feleljenek a nemzetközi forgalomra engedélyezett járművekre vonatkozó normáknak, és ezen túlmenően legalább az EURO 1 előírást teljesíteniük kell. Az ezen rendelkezés teljesítését igazoló dokumentumot az út teljes időtartama alatt a járművön kell tartani. Az engedélyt felhasználását követő 15 napon belül vissza kell juttatni az illetékes kibocsátó hatósághoz. Általános feltételek (összefoglalás) (Szöveg a Közösség hivatalos nyelvein) Az engedély Magyarország területén keresztül közúti tranzit árufuvarozásra jogosít. 2001/76. szám 1b számú melléklet (Az engedély első oldala, német és olasz nyelven) Európai Bizottság KÖZÚTI ÁRUFUVAROZÁSI TRANZITENGEDÉLY Egy oda- és egy visszaútra érvényes az Európai Közösség azon tagállamainak területén keresztül történő tranzitfuvarozásra, amelyekre nézve matricás bélyegeket mellékelnek és érvénytelenítenek.

Source: https://magyarkozlony.hu/hivatalos-lapok/9fb14acfba3a1256b8fdac0c61f657b263f3ea0b/dokumentumok/0d183dd024967f96fa4265857b8165b64b296eea/letoltes